Jäätyneet tulvat muuttivat metsän sadunomaiseksi luisteluradaksi Espoossa – video näyttää, miten reitti kiitää puiden ja kaatuneiden karahkojen lomassa

Espoolainen Esa Tammilehto kyttäsi jokavuotiseen tapaan vesien jäätymistä päivittäin, ja eritoten tänä vuonna se kannatti. Lauantaina hän sitoi luistimensa jalkaan ja vetäisi ensimmäiset luistelupotkunsa metsän siimeksessä Espoon Pitkäjärven lähellä.

”Espoo on tulvinut siitä asti, kun vesi tuli Turun motarille syksyllä”, Tammilehto sanoo.